arnastofnun/IGC-2024 huggingface dataset:
S-840/2013

Mál þetta, sem var dómtekið 11. þ.m., er höfðað með ákæru lögreglustjórans á höfuðborgarsvæðinu, útgefinni 17. september 2013, á hendur Á-kvk-þgf D-kvk-þgf K-kvk-þgf, Arnarsmára 30 í Kópavogi „fyrir fjársvik til vara fyrir umboðssvik með því að hafa, á tímabilinu 25. apríl 2011 til 9. júní 2011, með kerfisbundnum og sviksamlegum hætti misnotað aðgang að bankareikningi sínum nr. 1113-26-13333 í S24 (síðar Íslandsbanki hf.) til að yfirdraga reikninginn umfram heimild með úttektum samtals að fjárhæð 5.131.600 krónur, en ákærða hagnýtti sér mistök sem starfsmenn bankans höfðu gert við breytingar á skráningu reikningsins í kerfum bankans sem leiddu til að unnt var að yfirdraga reikninginn án takmarkanna. Óheimilar úttektir ákærðu, sem gerðar voru með millifærslum í heimbanka, sundurliðast sem hér greinir:

Telst þetta varða við 248. gr. almennra hegningarlaga nr. 19/1940 en til vara við 249. gr. sömu laga.“

Þess er krafist að ákærða verði dæmd til refsingar og til greiðslu alls sakarkostnaðar.

Ákærða hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjandi og verjandi ákærðu höfðu tjáð sig um lagaatriði og ákvörðun viðurlaga.

Sannað er með skýlausri játningu ákærðu, sem er í samræmi við framlögð sakargögn, að hún hafi gerst sek um þá háttsemi sem henni er gefin að sök í ákæru. Í ljósi þeirrar aðstöðu, sem gerði ákærðu fært að framkvæma þær fjárhagslegu ráðstafanir sem raktar eru í ákæru, og atvika að öðru leyti verður litið svo á að um einhliða brot hafi verið að ræða og að með háttsemi sinni hafi ákærða gerst sek um umboðssvik samkvæmt 249. gr. almennra hegningarlaga.

Ákærða játaði brot sitt og hún hefur ekki áður sætt refsingu. Á móti kemur að brot hennar varðaði veruleg verðmæti og hún hefur ekkert greitt til baka. Að þessu virtu þykir refsing hennar hæfilega ákveðin fangelsi í 6 mánuði.

Fyrir liggur að kæru var beint til lögreglu 5. október 2011 vegna þeirrar háttsemi, sem mál þetta varðar, en ákæra var ekki gefin út fyrr en 17. september 2013. Á þessum drætti hefur ekki verið gefin skýring. Að þessu gættu og í ljósi þess sem fyrir liggur um í málinu um hagi ákærðu þykir mega fresta fullnustu refsingar hennar og skal hún falla niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga, sbr. 4. gr. laga nr. 22/1955.

Dæma ber ákærðu til að greiða þóknun skipaðs verjanda síns, Ö-kvk-þgf L-kvk-þgf B-kvk-þgf héraðsdómslögmanns, 125.500 krónur, og hefur þá verið tekið tillit til virðisaukaskatts. Annan sakarkostnað leiddi ekki af meðferð málsins.

D ó m s o r ð

Ákærða, Á-kvk-nf D-kvk-nf K-kvk-nf, sæti fangelsi í 6 mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga, sbr. 4. gr. laga nr. 22/1955.

Ákærða greiði þóknun skipaðs verjanda síns, Ö-kvk-ef L-kvk-ef B-kvk-ef héraðsdómslögmanns, 125.500 krónur.

Þ-kk-nf I-kk-nf N-kk-nf
S-865/2013

Mál þetta, sem var dómtekið 23. þ.m., er höfðað með ákæru lögreglustjórans á höfuðborgarsvæðinu, útgefinni 24. september 2013, á hendur H-kk-þgf H-kk-þgf G-kk-þgf, kt. 0000000-0000, Hverfisgötu 49 í Hafnarfirði.

Ákærða er gefið að sök brot gegn 1. sbr. 4. mgr. 2. gr., sbr. 6. gr. laga nr. 65/1974 um ávana- og fíkniefni með því að hafa fimmtudaginn 4. apríl 2013, í húsnæði að Breiðhellu 12 í Hafnarfirði, haft „í vörslum sínum 127 … kannabisplöntur, en ákærði hafði um nokkurt skeið fram til þessa dags ræktað [plönturnar], sem fundust við leit lögreglu í húsnæðinu“.

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um upptöku á framangreindum kannabisplöntum.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjandi og verjandi höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru.

Ákærði hefur ekki áður sætt refsingu.

Refsing ákærða samkvæmt 1. mgr. 5. gr. laga nr. 65/1974 þykir hæfilega ákveðin fangelsi í 90 daga. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur fallist á kröfu ákæruvalds um upptöku. Með vísan til 6. mgr. 5. gr. laga nr. 65/1974 er sú krafa tekin til greina.

Ákærði verður dæmdur til að greiða allan sakarkostnað málsins samkvæmt yfirliti sækjanda og ákvörðun dómsins um þóknun skipaðs verjanda ákærða, sem ákveðin er að meðtöldum virðisaukaskatti, eins og nánar greinir í dómsorði.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, H-kk-nf H-kk-nf G-kk-nf, sæti fangelsi í 90 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 127 kannabisplöntum.

Ákærði greiði 280.103 krónur í sakarkostnað, þar með talda þóknun skipaðs verjanda síns, G-kk-ef Á-kk-ef hæstaréttarlögmanns, 100.200 krónur.

Þ-kk-nf I-kk-nf N-kk-nf
S-866/2013

Mál þetta, sem var dómtekið 23. þ.m., er höfðað með ákæru lögreglustjórans á höfuðborgarsvæðinu, útgefinni 24. september 2013, á hendur R-kk-þgf G-kk-þgf Á-kk-þgf, kt. 000000-0000, Suðurgötu 85 í Hafnarfirði.

Ákærða er gefið að sök brot gegn 1. sbr. 4. mgr. 2. gr., sbr. 6. gr. laga nr. 65/1974 um ávana- og fíkniefni með því að hafa föstudaginn 12. apríl 2013, á heimili sínu að Suðurgötu 85 í Hafnarfirði, haft „í vörslum sínum 8 … kannabisplöntur, 32,36 g af kannabislaufum og 46,35 g af maríhúana en ákærði hafði um nokkurt skeið fram til þessa dags ræktað [plönturnar], sem fundust við leit lögreglu í húsnæðinu“.

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um upptöku á kannabisplöntum, kannabislaufum og maríhúana sem saksókn í málinu tekur til.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjanda og verjanda hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru.

Ákærða var gerð sektarrefsing með viðurlagaákvörðun 30. mars 2012 fyrir brot gegn lögum um ávana- og fíkniefni.

Refsing ákærða samkvæmt 1. mgr. 5. gr. laga nr. 65/1974 þykir hæfilega ákveðin fangelsi í 30 daga. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur fallist á kröfu ákæruvalds um upptöku. Með vísan til 6. mgr. 5. gr. laga nr. 65/1974 er sú krafa tekin til greina.

Ákærði verður dæmdur til að greiða sakarkostnað málsins samkvæmt yfirliti sækjanda og svo sem nánar greinir í dómsorði, en annan sakarkostnað leiddi ekki af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, R-kk-nf G-kk-nf Á-kk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 8 kannabisplöntum, 32,36 g af kannabislaufum og 46,35 g af maríhúana.

Ákærði greiði 78.923 krónur í sakarkostnað.

Þ-kk-nf I-kk-nf N-kk-nf
S-867/2013

Mál þetta, sem var dómtekið 23. þ.m., er höfðað með ákæru lögreglustjórans á höfuðborgarsvæðinu, útgefinni 24. september 2013, á hendur E-kk-þgf T-kk-þgf, kt. 000000-0000, Laugarnesvegi 106 í Reykjavík.

Ákærða er gefið að sök brot gegn 1. sbr. 4. mgr. 2. gr., sbr. 6. gr. laga nr. 65/1974 um ávana- og fíkniefni með því að hafa fimmtudaginn 2. maí 2013, á heimili sínu að Borgarási 10 í Garðabæ, haft „í vörslum sínum 61 … [kannabisplöntu], en ákærði hafði um nokkurt skeið fram til þessa dags ræktað [plönturnar], sem fundust við leit lögreglu í húsnæðinu“.

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um upptöku á framangreindum kannabisplöntum.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjandi og verjandi höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru.

Ákærða var gerð sektarrefsing með dómi 24. mars 2010 fyrir brot gegn lögum um ávana- og fíkniefni.

Refsing ákærða samkvæmt 1. mgr. 5. gr. laga nr. 65/1974 þykir hæfilega ákveðin fangelsi í 60 daga. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur fallist á kröfu ákæruvalds um upptöku. Með vísan til 6. mgr. 5. gr. laga nr. 65/1974 er sú krafa tekin til greina.

Ákærði verður dæmdur til að greiða allan sakarkostnað málsins samkvæmt yfirliti sækjanda og ákvörðun dómsins um þóknun skipaðs verjanda ákærða, sem ákveðin er að meðtöldum virðisaukaskatti, eins og nánar greinir í dómsorði.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, Ö-kk-nf T-kk-nf, sæti fangelsi í 60 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 61 kannabisplöntu.

Ákærði greiði 272.637 krónur í sakarkostnað, þar með talda þóknun skipaðs verjanda síns, B-kk-ef H-kk-ef hæstaréttarlögmanns, 62.750 krónur.

Þ-kk-nf I-kk-nf N-kk-nf
S-869/2013

Mál þetta, sem var dómtekið 23. þ.m., er höfðað með ákæru lögreglustjórans á höfuðborgarsvæðinu, útgefinni 24. september 2013, á hendur A-kk-þgf Þ-kk-þgf, kt. 000000-0000, Eskivöllum 1 í Hafnarfirði.

Ákærða er gefið að sök brot gegn 1. sbr. 4. mgr. 2. gr., sbr. 6. gr. laga nr. 65/1974 um ávana- og fíkniefni með því að hafa fimmtudaginn 28. febrúar 2013, í húsnæði að Drekavöllum 32 í Hafnarfirði, haft „í vörslum sínum 12 … kannabisplöntur, en ákærði hafði um nokkurt skeið fram til þessa dags ræktað [plönturnar], sem fundust við leit lögreglu í húsnæðinu“.

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um upptöku á framangreindum kannabisplöntum.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjandi og verjandi höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru.

Ákærði gekkst undir greiðslu sektar og sviptingu ökuréttar 7. apríl 2010 fyrir brot gegn 1. mgr. sbr. 45. gr. a. umferðarlaga nr. 50/1987. Þá var honum með dómi 4. desember 2012 gert að sæta fangelsi í einn mánuð, skilorðsbundið til tveggja ára, fyrir brot gegn lögum um ávana- og fíkniefni. Með því broti sem ákærði er nú sakfelldur fyrir hefur hann rofið skilyrði fyrir frestun á fullnustu þessarar refsingar. Verður refsing ákærða fyrir þau brot hans sem sá dómur tók til og brotið sem um ræðir í þessu máli ákveðin í einu lagi, sbr. 60. gr. og 77. gr. almennra hegningarlaga nr. 19/1940.

Refsing ákærða samkvæmt 1. mgr. 5. gr. laga nr. 65/1974 þykir að framangreindu virtu hæfilega ákveðin fangelsi í 60 daga. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur fallist á kröfu ákæruvalds um upptöku. Með vísan til 6. mgr. 5. gr. laga nr. 65/1974 er sú krafa tekin til greina.

Ákærði verður dæmdur til að greiða allan sakarkostnað málsins samkvæmt yfirliti sækjanda og ákvörðun dómsins um þóknun skipaðs verjanda ákærða, sem ákveðin er að meðtöldum virðisaukaskatti, eins og nánar greinir í dómsorði.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, A-kk-nf Þ-kk-nf, sæti fangelsi í 60 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 12 kannabisplöntum.

Ákærði greiði 141.673 krónur í sakarkostnað, þar með talda þóknun skipaðs verjanda síns, A-kk-ef K-kk-ef F-kk-ef héraðsdómslögmanns, 62.750 krónur.

Þ-kk-nf I-kk-nf N-kk-nf
S-882/2013

Mál þetta, sem þingfest var 31. október sl. og dómtekið samdægurs, er höfðað með ákæru lögreglustjórans á Suðurnesjum, dagsettri 30. september 2013, á hendur M-x-x G-x-x, kt. 040580-3289, Baldursgötu 2, 230 Reykjanesbæ, fyrir þjófnað, með því að hafa, mánudaginn 26. ágúst 2013, tekið ófrjálsri hendi snjallsíma af gerðinni Samsung, úr afgreiðslu Sundmiðstöðvar Reykjanesbæjar, að Sunnubraut 31, Reykjanesbæ, áætlað verðmæti kr. 60.000.-

Telst þessi háttsemi ákærða varða við 1. mgr. 244. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.

Ákærði kom fyrir dóminn og játaði skýlaust þá háttsemi sem honum er gefin að sök í ákæru. Krafðist ákærði vægustu refsingar sem lög leyfa. Um málavexti er vísað til ákæru.

Verður mál þetta því dæmt samkvæmt ákvæði 164. gr. laga nr. 88/2008 um meðferð sakamála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Dómari gaf sækjanda og ákærða, sem óskaði ekki eftir skipun verjanda, kost á að tjá sig um lagaatriði og ákvörðun viðurlaga. Ákærði er fæddur 1980 og á langan sakaferil að baki vegna ýmissa umferðarlagabrota og auðgunarbrota. Þau brot sem hafa áhrif við ákvörðun refsingar nú er brot ákærða gegn 244. gr. almennra hegningarlaga en hann gekkst undir sátt 25. ágúst 2010. Vegna sama brots gekkst ákærði undir viðurlagaákvörðun þann 20. desember 2010. Þann 20. desember 2012 var ákærði dæmdur í fjögurra mánaða fangelsi fyrir þjófnaðarbrot og umferðarlagabrot og aftur þann 24. apríl 2013 en þá var ákærði dæmdur í fangelsi í fimm mánuði fyrir auðgunar- og umferðarlagabrot. Með dómi uppkveðnum 18. september 2013 var ákærði dæmdur í fimm mánaða fangelsi, meðal annars fyrir þjófnað, ítrekaðan fíkniefnaakstur og akstur sviptur ökuréttindum. Það brot sem ákærði er sakfelldur fyrir nú framdi hann áður en sá dómur gekk og verður ákærða því gerður hegningarauki samkvæmt reglum 78. gr. almennra hegningarlaga. Með vísan til þessa er refsing ákærða nú ákveðin fangelsi í þrjátíu daga.

Engin sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóminn.

D ó m s o r ð:

Ákærði, M-x-x G-x-x, skal sæta fangelsi í þrjátíu daga.

Á-kvk-nf G-kvk-nf

Rétt endurrit staðfestir.

Héraðsdómur Reykjaness 7.11.2013.
S-894/2013

Mál þetta, sem var dómtekið í dag, er höfðað með ákæru lögreglustjórans á höfuðborgarsvæðinu, útgefinni 15. október 2013, á hendur K-kk-ef K-x-x, kt. 000000-0000, Drekavöllum 18 í Hafnarfirði.

Ákærða er gefin að sök líkamsárás samkvæmt 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981, „með því að hafa að kvöldi föstudagsins 13. september 2013, framan við Nóatún við Hamraborg 18 í Kópavogi, slegið X, kt. 000000-0000, hnefahögg í höfuðið aftan við vinstra eyra svo að hann féll í götuna, allt með þeim afleiðingum að hann hlaut mar aftan við vinstra eyra og skrapsár á hægra hné.“

Þess er krafist að ákærði verði dæmdur til refsingar og til greiðslu alls sakarkostnaðar. Þá krefst X þess að ákærða verði gert að greiða honum 400.000 krónur í skaðabætur auk dráttarvaxta samkvæmt 1. mgr. 6. gr. laga nr. 38/2001 um vexti og verðtryggingu frá 13. nóvember 2013 til greiðsludags og málskostnaðar að mati dómsins.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjandi, verjandi og lögmaður brotaþola höfðu tjáð sig stuttlega um lagaatriði, bótakröfu og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæðis.

Ákærði, sem er á 21. aldursári, hefur ekki áður sætt refsingu. Þykir refsing hans eftir atvikum hæfilega ákveðin fangelsi í 30 daga. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

X á rétt til miskabóta úr hendi ákærða á grundvelli 26. gr. skaðabótalaga nr. 50/1993. Þykja þær hæfilega ákveðnar 100.000 krónur. Þá verður ákærða jafnframt gert að greiða málskostnað vegna bótakröfunnar, sbr. seinni málsliður 3. mgr. 176. gr. laga nr. 88/2008 um meðferð sakamála, en hann þykir að teknu tilliti til virðisaukaskatts hæfilega ákveðinn 62.750 krónur.

Samkvæmt framansögðu verður ákærða gert að greiða X 162.750 krónur. Um vexti af tildæmdum miskabótum fer svo sem í dómsorði greinir.

Dæma ber ákærða til að greiða þóknun skipaðs verjanda síns, S-kk-ef K-kk-ef K-kk-ef héraðsdómslögmanns, 62.750 krónur, og hefur þá verið tekið tillit til virðisaukaskatts. Annan sakarkostnað leiddi ekki af meðferð málsins.

D ó m s o r ð

Ákærði, K-kk-nf K-kk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði X 100.000 krónur í miskabætur ásamt dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu frá 13. nóvember 2013 til greiðsludags, og 62.750 krónur í málskostnað.

Ákærði greiði þóknun skipaðs verjanda síns, S-kk-ef K-kk-ef K-kk-ef héraðsdómslögmanns, 62.750 krónur.

Þ-kk-nf I-kk-nf N-kk-nf
S-89/2013

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni 11. febrúar 2013, á hendur G-x-x M-x-x, fæddum 27. febrúar 1977, albönskum ríkisborgara, fyrir skjalafals, með því að hafa, þriðjudaginn 5. febrúar, í kjölfar þess að lögregla hafði afskipti af ákværða, skömmu eftir að hann kom til landsins með flugi Norwegian Air DY-1170 frá Osló, framvísað við lögreglu, í blekkingarskyni, grísku kennivottorði nr. [...], á nafni A-x-x A-x-x, f.d. 17.09.1977, sem reyndist grunnfalsað, þ.e. falsað að öllu leyti.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð. Engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Með hliðsjón af áralangri dómvenju þykja ekki vera efni til að skilorðsbinda refsinguna. Gæsluvarðhald er ákærði hefur sætt frá 6. febrúar sl. skal koma til frádráttar refsingunni að fullri dagatölu. Þá bera að dæma ákærða til greiðslu alls sakarkostnaðar sbr. 218. gr. laga nr. 88/2008, sem eru málsvarnarlaun skipaðs verjanda hans, U-kk-ef S-kk-ef B-kk-ef hdl., sem þykja hæfilega ákveðin 150.600 krónur að meðtöldum virðisaukaskatti.

Dóm þennan kveður upp Á-kvk-nf G-kvk-nf héraðsdómari.

Dómsorð:

Ákærði, G-x-x M-x-x, fæddur 27. febrúar 1977, albanskur ríkisborgari, skal sæta fangelsi í 30 daga. Frá refsingunni skal draga gæsluvarðhald er ákærði hefur sætt frá 6. febrúar sl. að fullri dagatölu.

Ákærði greiði málsvarnarlaun skipaðs verjanda síns, U-kk-ef S-kk-ef B-kk-ef hdl. 150.600 krónur.

Á-kvk-nf G-kvk-nf.
S-932/2013

Mál þetta, sem var dómtekið 28. f.m., er höfðað með ákæru lögreglustjórans á höfuðborgarsvæðinu, útgefinni 5. nóvember 2013, á hendur A-kk-þgf E-kk-þgf Í-kk-þgf, kt. 000000-0000, Ásbraut 3 í Kópavogi.

Ákærða eru gefin að sök tvö brot gegn 244. gr. almennra hegningarlaga nr. 19/1940 með því að hafa annars vegar stolið heyrnartólum að söluverðmæti 5.999 krónur úr verslun Hagkaups í Litlatúni í Garðabæ mánudaginn 22. júlí 2013 og hins vegar stolið 5 DVD mynddiskum að söluverðmæti 14.688 krónur úr verslun Bónuss í Holtagörðum í Reykjavík miðvikudaginn 24. sama mánaðar.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað brot sín og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæðis.

Með dómi 12. apríl 2012 var ákærða gert að sæta fangelsi í 2 mánuði, skilorðsbundið til tveggja ára, fyrir þjófnaðarbrot. Þá gekkst hann undir sektargreiðslu með sátt hjá lögreglustjóra 3. nóvember 2010 fyrir slíkt brot. Með þeim brotum sem ákærði er nú sakfelldur fyrir hefur hann rofið skilyrði fyrir frestun á fullnustu fangelsisrefsingar samkvæmt framangreindum dómi. Verður refsing ákærða fyrir þau brot hans sem sá dómur tók til og þjófnaðarbrotin sem um ræðir í þessu máli ákveðin í einu lagi, sbr. 60. gr. og 77. gr. almennra hegningarlaga með áorðnum breytingum. Þykir refsing ákærða hæfilega ákveðin fangelsi í 3 mánuði. Þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Engan sakarkostnað leiddi af meðferð málsins.

D ó m s o r ð

Ákærði, A-kk-nf Ö-kk-nf Í-kk-nf, sæti fangelsi í 3 mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Þ-kk-nf I-kk-nf N-kk-nf